У В Е Д О М Л Е Н И Е

*ДО: Контрагентите на „БДЖ – ПП” ЕООД*

*Относно: наличие на непреодолима сила /форсмажор/, касаещ изпълнението на договор, сключен с дружеството*

Във връзка със създалата се ситуация, свързана с COVID-19, както и възникналите в тази връзка затруднения в търговския оборот и при изпълнение на някои от сключените договори, ръководството на „БДЖ – Пътнически превози” ЕООД уведомява контрагентите си за следното:

1. Позоваването на непреодолима сила следва да е съгласно чл. 306 от Търговския закон;
2. За наличието на непреодолима сила се подава писмено уведомление до „БДЖ – Пътнически превози”ЕООД;
3. Уведомлението следва да съдържа:

* Номер и дата на конкретния договор в хода на изпълнението, на който е възникнала непреодолима сила/форсмажор;
* Посочване детайлно на обстоятелството/ обстоятелствата, представляващи непреодолима сила, попречило или забавило изпълнението, в т.ч. място и време на тяхното възникване, период на действие;
* Други сведения, даващи възможност да се установи причинна връзка между тях и последвалото пълно или частично неизпълнение на договора;
* Предвиденото в конкретния договор, уреждащ непреодолимата сила следва стриктно да се изпълни от страната, позоваваща се на нея;

1. Към писменото уведомление може да се представи сертификат за форсмажор, издаден от компетентен орган;
2. В тежест на контрагента е да докаже наличието на непреодолимата сила, на която се позовава.

Всяко подадено уведомление ще бъде детайлно и персонално разгледано от „БДЖ – Пътнически превози” ЕООД с оглед конкретния договор, изложените факти, обстоятелства, представените доказателства и при спазване на разпоредбите на действащото законодателство и клаузите на договора.

*ОТ РЪКОВОДСТВОТО*